Document ID: 32008R0114

KOMMISSIONENS FORORDNING (EF) Nr. 114/2008
af 6. februar 2008
om ændring af forordning (EF) nr. 883/2006 om gennemførelsesbestemmelser til Rådets forordning (EF) nr. 1290/2005 for så vidt angår betalingsorganernes regnskabsføring, anmeldelser af udgifter og indtægter og betingelser for godtgørelse af udgifter inden for rammerne af EGFL og ELFUL
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1290/2005 af 21. juni 2005 om finansieringen af den fælles landbrugspolitik (1), særlig artikel 42, stk. 7, og
ud fra følgende betragtninger:
(1)
I artikel 16, stk. 2, tredje afsnit, i Kommissionens forordning (EF) nr. 883/2006 (2) er det fastsat, at de betalinger, som medlemsstaterne på eget ansvar har afholdt for tidligt forud for godkendelsen af programmer for udvikling af landdistrikterne i perioden 2007-2013, skal anmeldes under ét i den første udgiftsanmeldelse efter programmernes godkendelse. Disse bestemmelser blev vedtaget for de programmer, der ikke blev godkendt inden den 31. marts 2007.
(2)
I artikel 23 i forordning (EF) nr. 1290/2005 er det fastsat, at EF's budgetforpligtelser for programmer for udvikling af landdistrikterne gennemføres med årlige trancher, og for hvert program gælder det, at budgetforpligtelsen for den første tranche følger Kommissionens godkendelse af programmet.
(3)
Efter artikel 9, stk. 1, andet afsnit, i Rådets forordning (EF, Euratom) nr. 1605/2002 af 25. juni 2002 om finansforordningen for De Europæiske Fællesskabers almindelige budget (3), kan Kommissionen ved en beslutning, som den træffer senest den 15. februar, beslutte at overføre de bevillinger, som ikke er udnyttet ved et regnskabsårs slutning, til det følgende regnskabsår.
(4)
Under hensyn til disse forhold og de disponible bevillinger for 2007 vil et større antal programmer først kunne blive godkendt efter, at bevillinger, der ikke blev udnyttet i 2007, er overført til det følgende regnskabsår. For 2007, der er det første år i programmeringsperioden, ser det således ud til, at en del af de betalinger, som medlemsstaterne har afholdt for tidligt, ikke vil kunne indgå i en udgiftsanmeldelse inden fristen 31. januar 2008, som er fastsat i artikel 16, stk. 2, litra d), i forordning (EF) nr. 883/2006.
(5)
Med henblik på at lette den finansielle forvaltning af programmerne for udvikling af landdistrikterne og for ikke at forlænge fristen for godtgørelse af medlemsstaternes udgifter bør der derfor fastsættes en ny frist, så medlemsstaterne som undtagelse fra artikel 16, stk. 2, første afsnit, i forordning (EF) nr. 883/2006 kan udfærdige en supplerende specifik udgiftsanmeldelse for de betalinger, som de for tidligt har afholdt i 2007 i forbindelse med programmer, som Kommissionen godkender mellem datoen for kommissionsbeslutningen om overførsel af bevillinger for 2007 og den 29. februar 2008.
(6)
Forordning (EF) nr. 883/2006 bør derfor ændres.
(7)
Foranstaltningerne i denne forordning er i overensstemmelse med udtalelse fra Komitéen for Landbrugsfondene -
UDSTEDT FØLGENDE FORORDNING:
Artikel 1
Artikel 16, stk. 2, tredje afsnit, i forordning (EF) nr. 883/2006 affattes således:
»Har Kommissionen ikke godkendt et program for udvikling af landdistrikterne den 31. marts 2007, anmeldes de udgifter, som betalingsorganet på eget ansvar har afholdt for tidligt i perioden forud for programmets godkendelse, til Kommissionen under ét i den første udgiftsanmeldelse efter programmets godkendelse. Som undtagelse fra første afsnit og for de programmer for udvikling af landdistrikterne, som Kommissionen godkender mellem den 15. oktober og den 12. december 2007, kan udgifter, som betalingsorganerne afholder for tidligt til og med den 15. oktober 2007, dog indgå i en specifik udgiftsanmeldelse senest den 12. december 2007, og for de programmer for udvikling af landdistrikterne, som Kommissionen godkender mellem datoen for den kommissionsbeslutning om overførsel af ikke-udnyttede bevillinger i 2007, der træffes i henhold til artikel 9, stk. 1, andet afsnit, i forordning (EF, Euratom) nr. 1605/2002, og den 29. februar 2008, indgår de udgifter, som betalingsorganerne afholder for tidligt til og med den 31. december 2007, i en specifik udgiftsanmeldelse senest den 29. februar 2008.«
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. februar 2008.

Labels: 4
15
19